- Lofoodid  Lofoodid on maalilise loodusega kaljusaared, mis paljudele meenutavad Tolkieni-maastikke. Mäed kerkivad merepinnast järsult 700-1100 meetri  kõrguseni. Kitsukesel rannikuribal asuvad kalurikülad, sealhulgas sageli Norra kõige maalilisemaks linnaks hääletatud Reine. Kuigi Lofootidel leidub kümmekond kämpingut (näit. Moskenes, A (Å), Unstad, Ramberg, jt.), tasuks mõnegi öö veeta veepiirile vaiadele rajatud traditsioonilistes kalurimajakestes (rorbuer, sjöhus). Kuigi rustikaalsed välisimelt, sisaldavad nad enamasti mugavusi vesitualeti, dushiruumi, köögi, elektriradiaatorite jms näol. Ehedaimad hütid asuvad Lofootide maantee lõunapoolseimas otsas, A linnakeses, kus asub ühtlasi ka sümpaatne kaluriküla-muuseum ning ilmselt maailma ainuke tursapüügile ja kuivatamisele- turustamisele- õli pressimisele- jne pühendatud muuseum. Teised vaatamisväärsused Lofootidel on Lofotri viikingimuuseum, Andenese vaala-safarid ja paadiretked paljudest teistest kaluriküladest.